પણ કહેવાયું છે ને કે तुलसी इस संसारमें भात भात के लोग….. એટલે આવા બક બક મશીનો તમને ના ચાહવા છતાં પણ સામે ને સામે ભટકાય. આવું જ મારી સાથે આજ કાલ ઓફિસમાં થયું છે. થોડા દિવસો પહેલા હું એક નવા પ્રોજેક્ટમાં જોડાયો અને મને આ અવસર પર ભેટ મળી એક બકબક મશીનની. આ બકબક મશીનની જાતિ વિશે સ્પષ્ટતા કરવાની જરૂર ખરી? બકબક મશીનો હંમેશા નારી જાતિના જ ભગવાન બનાવે છે. આ બક બક મશીન મારા માટે તો બહુ જ irritating છે. કોઇ પણ પ્રોજેક્ટ મિટીંગ ચાલતી હોય તો એમાં એને દુનિયાભરના સવાલો મનમાં ઉભા થાય અને બક બક કરે રાખે. થોડા દિવસ પહેલા 10 મિનીટની status update meeting આ બક બક મશીનના લીધે 2 કલાકે પૂરી થઇ અને હું ઘરે 8:15 વાગ્યે પહોંચ્યો. વળી કરૂણાંતિકા એ છે કે આ બક બક મશીન બીજી ટીમના લીડર તરીકે જોડાયું છે એટલે હવે બિલાડીના ગળે ઘંટ કોણ બાંધે એના જેવું છે (કોણ કહે કે બેન તમારું અર્થ વગરનું બક બક બંધ કરો). એક તો બક બક મશીનથી કામ તો થાય નહીં (કામ કરી શકે એટલી આવડત નથી એ મશીનમાં) એટલે બક બક કરીને અને બીજાની લીટી નાની કરીને પોતાની લીટી કંઇ રીતે મોટી બનાવવી એ જ મગજમાં રમતું હોય. આપણે સાલા કામ કરતા હોય અને આવા લોકો એમ રાહ જોતા હોય કે કયારે એનું કામ પતે અને વાંધા વચકા કાઢું. આમ પણ લીડર બન્યા હો તમે એટલે દેખાડવું તો પડે ને.